[pic] | KOMISIJA EVROPSKIH SKUPNOSTI |

Bruselj, 13.7.2005

SEK(2005) 951 končno

SPOROČILO KOMISIJE SVETU

Ukrepi, ki jih je sprejela Madžarska na podlagi priporočila Sveta z dne 8. marca 2005 v skladu s členom 104(7) v okviru postopka v zvezi s čezmernim primanjkljajem

SPOROČILO KOMISIJE SVETU

Ukrepi, ki jih je sprejela Madžarska na podlagi priporočila Sveta z dne 8. marca 2005 v skladu s členom 104(7) v okviru postopka v zvezi s čezmernim primanjkljajem

1. OZADJE

Komisija je po pristopu Madžarske k Skupnosti 1. maja 2004 na podlagi gospodarskih napovedi služb Komisije iz pomladi 2004, ki so upoštevale podatke, ki jih je Madžarska predložila marca 2004, in glede na dejstvo, da je primanjkljaj presegel 3 % BDP v letu 2003, začela postopek v zvezi s čezmernim primanjkljajem za Madžarsko. Svet je 5. julija 2004 na podlagi priporočila Komisije odločil, da na Madžarskem čezmerni primanjkljaj obstaja, in hkrati v skladu s členom 104(7) izdal priporočilo, naj se odpravi. Svet je madžarskim organom priporočil, naj v skladu s potekom zmanjšanja primanjkljaja, določenim v Mnenju Sveta z dne 5. julija 2004 o konvergenčnem programu, predloženem maja 2004, srednjeročno sprejmejo ukrepe za zmanjšanje primanjkljaja pod 3 % BDP do leta 2008 na verodostojen in vzdržen način. Zlasti je priporočil, naj madžarski organi glede ukrepov, predvidenih za dosego ciljnega primanjkljaja za leto 2005, učinkovito ukrepajo do 5. novembra 2004.

Svet je 18. januarja 2005 v skladu s členom 104(8) Pogodbe odločil, da na podlagi njegovega priporočila Madžarska ni sprejela učinkovitih ukrepov ter da bo ciljni primanjkljaj za leto 2005 po pričakovanju znatno prekoračen. Madžarska je država članica z odstopanjem, kar pomeni, da se členi 104(9) in 104(11) Pogodbe v zvezi z njo ne uporabljajo, čeprav je Madžarska zavezana, da se izogiba čezmernim primanjkljajem. Zato se lahko nadaljnja priporočila v okviru postopka v zvezi s čezmernim primanjkljajem naslovijo na državo samo na podlagi člena 104(7).

Svet je 8. marca v skladu s členom 104(7)[1] sprejel novo priporočilo za Madžarsko. Svet je priporočil madžarskim organom, naj srednjeročno sprejmejo ukrepe za zmanjšanje primanjkljaja pod 3 % BDP do leta 2008 na verodostojen in vzdržen način[2]. V ta namen je bilo priporočeno, da se v zvezi z dodatnimi ukrepi, ki bi bili v kar največji meri strukturne narave, do 8. julija 2005 učinkovito ukrepa, da se doseže ciljni primanjkljaj 3,6 % BDP za leto 2005[3]. Zlasti je Svet priporočil, da bi se lahko rezervni paket za „nujne primere“ v proračunu za leto 2005 znatno povečal, njegova uporaba kar najbolj omejila in se pogojila z jasnimi dokazi o doseganju ciljnega primanjkljaja za leto 2005. Svet je poleg tega še priporočil, naj madžarski organi časovno skladnost in izvrševanje kakršnih koli znižanj davkov pogojijo z doseganjem ciljnih primanjkljajev dopolnitve konvergenčnega programa, predloženega decembra 2004. Ob tem je pozval madžarske organe, naj v skladu s svojimi zavezami še naprej izvajajo predvidene reforme javne uprave, zdravstvenega in izobraževalnega sistema, tudi z namenom izboljšanja dolgoročne vzdržnosti javnih financ, ter naj izkoristijo vse priložnosti za pospešitev fiskalnega prilagajanja.

2. NEDAVNI RAZVOJ IN UKREPI, KI SO JIH SPREJELI MADžARSKI ORGANI ZA KOREKCIJO PRIMANJKLJAJA

Kmalu po sprejetju novih priporočil Sveta v skladu s členom 104(7) , so madžarski organi izvedli prvi del vrste dodatnih korektivnih ukrepov. Zlasti je 12. marca vlada napovedala povečanje „rezervnega paketa za nujne primere“ z 0,5 odstotne točke BDP (to je že bilo vključeno v proračun za leto 2005 kot zaščitni ukrep proti možnemu neuspehu pri doseganju cilja za leto 2005) na 0,8 odstotne točke BDP. Ta paket je bil sestavljen iz splošnega znižanja nekaterih glavnih odhodkovnih postavk. Opredeljeni so bili še nekateri dodatni prihodki, zlasti 0,1 odstotna točka BDP, ki je izvirala iz podaljšanja že obstoječih licenc za mobilno telefonijo. Napoved služb Komisije iz pomladi 2005, ki je te nove ukrepe deloma upoštevala, je v svojih projekcijah predvidela primanjkljaj v višini 3,9 % BDP za leto 2005 v primerjavi z uradnim ciljem 3,6 % BDP. Ta napoved je temeljila na projekciji za rast BDP v višini 3,9 % v letu 2005, vključevala pa je tudi podatke, ki jih sta jih vsebovala proračun za leto 2005 in dopolnitev konvergenčnega programa iz decembra 2004: zlasti pričakovanje, da se bodo breme obresti in javne naložbe zmanjšale za ½ oziroma 1½ odstotne točke BDP ter da se bodo v vedno večji meri iskali projekti javnih in zasebnih partnerstev. Napoved je tudi opozorila na številna tveganja za nadaljnja odstopanja na področju prihodkov (večinoma DDV in prispevki za socialno varnost) ter odhodkov iz poslovanja.

V zadnjih mesecih so se pojavili dokazi, da se je gospodarska dejavnost nekoliko upočasnila in da se posledično predvidena rast BDP kaže nekoliko optimistično. Vendar bi to moralo imeti zaradi prerazporeditve prihodkov tudi po mnenju organov oblasti samo majhen vpliv na proračun: višje realne plače so zaradi zmanjšanja inflacije, ki je bilo hitrejše od napovedanega, povzročile večjo potrošnjo in zato višje posredne davčne prihodke, ki nadomeščajo izpad davka na podjetja. Poleg tega je vlada maja, ko so postali dostopni novi proračunski podatki, priznala, da je bilo več predpostavk o prihodkih in odhodkih v zvezi s proračunom za leto 2005 precej optimističnih. Ob upoštevanju navedenega se je zdelo verjetno (preglednica 1), da bo nastalo celotno odstopanje v višini 1½ odstotne točke BDP v primerjavi s ciljem 3,6 % BDP[4].

Preglednica 1: Pričakovani izpad in prekoračena odobrena sredstva v proračunu za leto 2005 |

Pričakovani izpad prihodkov | Odstotna točka BDP | Pričakovana prekoračena odobrena sredstva | Odstotna točka BDP |

Davek na dodano vrednost | -0,4 | Plačilo pokojnin | +0,1 |

Dohodnina | -0,1 | Subvencije farmacevtskih proizvodov | +0,2 |

Prispevki za socialno varnost | -0,15 | Višji odhodki iz poslovanja državnega proračuna | +0,55 |

Trošarina | -0,15 |

Skupni izpad prihodkov | -0,8 | Skupna prekoračena odobrena sredstva | 0,85 |

Vir: Madžarski organi, ocena Komisije |

Madžarska vlada je junija 2005 napovedala drugi del vrste izravnalnih ukrepov, da bi nadomestila to pričakovano odstopanje. Ugotovljeno odstopanje nekoliko nad 1½ odstotne točke BDP bi lahko nadomestili korektivni ukrepi podobne velikosti, ki vključujejo tudi ukrepe iz marca (glej preglednico 2).

Preglednica 2: Korektivni ukrepi, ki izravnavajo ugotovljena odstopanja |

Stran prihodkov | Odstotna točka BDP | Stran odhodkov | Odstotna točka BDP |

Uporaba prihodkov za zmanjšanje primanjkljaja, ki izvirajo iz podaljšanja preteklih licenc za mobilno telefonijo. | 0,1 | Dokončna zamrznitev odhodkov v višini 0,6 odstotne točke, ki se namenijo za rezervna sredstva za nujne primere | 0,6 |

Povišanje davka od iger na srečo od 1. septembra 2005 | 0,015 | Poostritev uporabe prenosa odobrenih proračunskih sredstev | 0,25 |

Povečanje davčne osnove za socialno varnost od 1. oktobra 2005 | 0,02 |

Poostritev mejne kontrole za tobačne izdelke | 0,04 |

Sprememba DDV za uvoz iz tretjih držav | 0,025 |

Dodatni enkratni prihodki, ki izhajajo iz prodaje državne lastnine in čedalje večje poseganje po projektih javnih in zasebnih partnerstev | 0,6 |

Skupaj | 0,8 | Skupaj | 0,85 |

Vir: Madžarski organi, ocena Komisije |

Ti ukrepi bi imeli na splošno pozitiven vpliv na proračunski primanjkljaj za leto 2005 in bi morali omogočati dosego ciljnega primanjkljaja v višini 3,6 % BDP. Čeprav je treba upoštevati, da bistveni del takšne prilagoditve temelji na enkratnih ukrepih, je treba tudi priznati, da se za nekatere izmed teh ukrepov pričakuje, da bodo imeli pozitiven vpliv tudi na proračun za leto 2006. To velja za povišanje davka od iger na srečo, povečanje davčne osnove za socialno varnost in tudi za trajno zamrznitev odhodkov v višini 0,6 % BDP, ki se namenijo za rezervna sredstva za nujne primere, ker se je vlada zavezala, da bo te nižje vrednosti upoštevala kot osnovo za proračun za leto 2006.

Poleg tega je vlada glede na napredovanje strukturnih reform parlamentu nedavno predložila predloge za tako imenovani program v stotih korakih, ki bo v večjem delu predvidoma začel veljati leta 2006. Del programa večinoma obravnava trg dela in zdravstveno varstvo. Cilj programa je doseči višje prispevke za socialno varnost, vključiti velik del neaktivnega delovno sposobnega prebivalstva ali prebivalstva, ki dela na črno, na aktivni delovni trg ter izboljšati kakovost zdravstvenega sistema. Drugi del stotih korakov pa vsebuje celovito srednjeročno davčno reformo, pri kateri bo prišlo do precejšnjih učinkov izgube prihodkov od leta 2006 naprej. Vlada namerava izpad, ki bo samo v letu 2006 dosegel približno 1 odstotno točko BDP, nadomestiti z še ne določenimi zmanjšanji odhodkov. To je še bolj pomembno, ker poleg tega obstaja potreba po nadomestilu izpada prihodkov, ki izhajajo iz izteka veljavnosti enkratnih ukrepov v višini približno 1 % BDP, sprejetih v letu 2005, in ker se pričakuje, da se bodo tudi glede na zahteve po sofinanciranju povečale naložbe, kar bo prav tako zahtevalo korektivne ukrepe. Proračun za leto 2006 bi moral vsebovati vse ukrepe, ki so potrebni za doseganje ciljnega primanjkljaja v višini 2,9 % BDP.

3. OCENA

Na podlagi trenutnih podatkov in zgoraj omenjenih korektivnih ukrepov, sprejetih marca in junija, ki so deloma trajne narave ter ob trdni zavezi madžarske vlade, da kasneje med letom po potrebi izvede nadaljnje ukrepe, se zdi, da je ciljni primanjkljaj v višini 3,6 % BDP za leto 2005 dosegljiv in da je madžarska vlada sprejela učinkovite ukrepe na podlagi priporočila Sveta z dne 8. marca 2005 glede ukrepov, predvidenih za dosego ciljnega primanjkljaja za leto 2005 do roka 8. julija 2005. V skladu s tem Komisija sklene, da v tem trenutku v okviru postopka v zvezi s čezmernim primanjkljajem niso potrebni nadaljnji ukrepi.

Vendar proračunski položaj na Madžarskem ostaja ranljiv. Zmanjšanje čezmernega primanjkljaja v letu 2005 zahteva učinkovito izvajanje vseh predvidenih ukrepov ter dodatnih ukrepov, glede katerih se je vlada zavezala, v primeru, da se kasneje v letu pojavijo nadaljnje prekoračitve. Ker se bodo prihodki leta 2006 zaradi izteka veljavnosti enkratnih prihodkov, prejetih leta 2005, in zaradi predvidenih znižanj davkov zmanjšali ter se pričakuje, da se bodo spet povečali investicijski odhodki, bodo potrebni pomembne prilagoditve in odločni ukrepi, vključno s sprejetjem premišljenega proračuna za leto 2006, da bi se dosegel ciljni primanjkljaj v višini 2,9 % BDP za zadevno leto. V kolikor bi v kasnejših fazah prišlo do neizpolnjevanja predvidenega zmanjševanja primanjkljaja, bo Komisija morala Svetu priporočiti okrepitev proračunskega nadzora in sprejetje potrebnih ukrepov v skladu z določbami Pogodbe in Pakta stabilnosti in rasti.

Annex

Comparison of key macroeconomic and budgetary projections

2004 | 2005 | 2006 | 2007 | 2008 |

Real GDP (% change) | CP Dec. 2004 | 3.9 | 4.0 | 4.2 | 4.3 | 4.6 |

COM | 4.0 | 3.9 | 3.8 | n.a. | n.a. |

HICP inflation (%) | CP Dec. 2004 | 6.8 | 4.5 | 4.0 | 3.5 | 3.0 |

COM | 6.8 | 3.8 | 3.6 | n.a. | n.a. |

General government balance (% of GDP) | CP Dec. 2004 corrected1 | -4.4 | -3.6 | -2.9 | -2.2 | -1.6 |

not corrected2 | -5.3 | -4.7 | -4.1 | -3.4 | -2.8 |

COM | -4.5 | -3.9 | -4.1 | n.a. | n.a. |

Primary balance (% of GDP) | CP Dec. 2004 corrected1 | 0.4 | 0.0 | 0.2 | 0.6 | 1.0 |

not corrected2 | -1.1 | -0.9 | -0.7 | -0.3 | 0.1 |

COM | -0.0 | -1.1 | -0.7 | n.a. | n.a. |

Government gross debt (% of GDP) | CP Dec. 2004 corrected1 | 56.7 | 55.5 | 53.0 | 50.6 | 48.3 |

not corrected2 | 59.9 | 58.6 | 56.8 | 54.9 | 53.2 |

COM | 57.8 | 58.9 | 57.9 | n.a. | n.a. |

Note: 1 The Hungarian authorities decided to use the transitional period granted by Eurostat to classify the second pillar pension funds inside the government sector. Compared to the May 2004 programme, this lowers the yearly figures for the government deficit by 0.9-1.2 percentage point between 2004 and 2008. The transitional period ends with the March 2007 notification. ² These figures are not adjusted, i.e. they include the burden of the pension reform. They are presented for the sake of comparison with the previous programme and with the Commission services autumn 2004 forecast, and given that the 2007 and 2008 target will not benefit from this re-classification of the second pillar pension funds. Sources: Convergence programme (CP); Commission services Spring 2005 economic forecasts (COM); Commission services calculations. |

[1] Glej http://register.consilium.eu.int/pdf/en/05/st07/st07145.en05.pdf

[2] Pri tem priporočilu se Svet sklicuje na revidiran potek zmanjšanja primanjkljaja, določen v Mnenju Sveta z dne 8. marca 2005 o dopolnitvi konvergenčnega programa, predloženega v decembru 2004. Dopolnitev konvergenčnega programa vsebuje letne cilje za javnofinančni primanjkljaj, ki med letoma 2004 in 2008 znašajo 4,4 %, 3,6 %, 2,9 %, 2,2 %, in 1,6 % BDP. Te številke so skladne z: i) odločitvijo Eurostata z dne 23. septembra 2004, ki do proračunskega obvestila marca 2007 omogoča začasno prerazvrstitev pokojninskih skladov drugega stebra v okviru javnofinančnega proračuna, kar so madžarski organi izkoristili; ii) nekoliko prilagojenim bremenom pokojninske reforme, kot je bilo navedeno v obvestilu marca 2005. Iz popravka pokojninskega sklada lahko sklepamo, da je novi cilj 0,6 odstotne točke BDP višji kot prvotni cilj za leto 2005 iz majskega konvergenčnega programa in cilj, na katerega se sklicujejo priporočila Sveta iz julija 2004.

[3] Takrat so službe Komisije pričakovale, da bo primanjkljaj v letu 2005 dosegel 4,1 % BDP.

[4] Medtem ko ugotovljena odstopanja večinoma ustrezajo tistim, ki so bila upoštevana v napovedi služb Komisije iz pomladi, ki je vključevala tudi predpostavko, da bo večina rezervnih sredstev za nujne primere v višini 0,8 % BDP trajno blokirana, je celotno odstopanje kljub temu večje kot v napovedi Komisije.